Alifonso XIII d'Espanya

Alifonso XIII d'Espanya, naixito de Madrit, Espanya o 17 de mayo de 1886 y muerto en Roma, Italia o 28 de febrero de 1941, estió un rei d'Espanya dende o 17 de mayo de 1886 dica lo 14 d'abril de 1931, cuan succedió a su pai, Alifonso XII. O suyo reinau prencipió con a rechencia d'a suya mai, María Cristina de Habsburgo-Lorena, dende 1886 dica 1902, cuan Alifonso pervenió los 16 anyos, a mayoría d'edat. O suyo reinau estió sinyalato con a Guerra hispano-estausunidense, tamién conoixito en Espanya como el Desastre del 98. Otros feitos estioron a Semana trachica, cuan en Barcelona y atras ciudaz catalans morioron 78 personas por as protestas contra a Guerra de Marruecos y tamién o golpe d'estau que dio lo capitán cheneral Miguel Primo de Rivera en 1923 con o consentimiento d'o rei formando una dictadura. En o final d'o reinau aumentaron as criticas contra a monarquía prevocando o exilio d'o rei y d'a suya familia ta Francia dimpués d'as eleccions municipals con mayoría republicana y proclamando a Segunda Republica Espanyola o 14 d'abril en 1931 .

Yera fillo de Alifonso XII.
A suya conchuche estió a princesa de Reino Uniu Vitoria Uchenia de Battenberg.

 Vinclos externos 

Categoría:Reis d'Espanya
Categoría:Muertos en Roma
Categoría:Naixius de Madrit
Categoría:Casa de Borbón
Categoría:Doctors honoris causa por a Universidat Complutense de Madrit
Categoría:1886 (naixencias)
Categoría:1941 (muertes)